Abdusamad Tillaboyev

Abdusamad Tillaboyev (1911-yil tavallud topgan – 1986-yil 23-sentyabr vafot etgan) – sovet iqtisodiyoti, davlat va siyosiy arbobi, Sotsialistik Mehnat Qahramoni (1957-yil).

 Hayoti va faoliyati 
1911-yilda Andijon tumani Izboskan qishlogʻida dehqon oilasida tugʻilgan. Millati oʻzbekAbdusamat Tillabaev: nekrolog // Pravda Vostoka. – 25.09.1986..

1931—1942-yillarda oʻqituvchilar tayyorlash kurslarini tamomlab, Fargʻona (1941-yildan – Andijon) viloyati Izboskan tumanidagi Oxunboboyev nomidagi kolxozda maktab oʻqituvchisi, tuman komsomol komiteti instruktori, rais oʻrinbosari, raisi boʻlib ishlagan. 1942—1947-yillarda Izboskan tuman yer boʻlimi boshligʻi, tuman ijroiya qoʻmitasi raisi lavozimlarida ishlagan.

1947-yilda Izboskan tumanidagi Stalin nomidagi paxtachilik kolxoziga rais etib saylandi. U rahbarligining dastlabki oʻn yilida paxta yetishtirish va paxta xomashyosini yigʻishtirib olish rejalarini muntazam ortigʻi bilan bajarib, kolxozni ilgʻor iqtisodiyotga olib chiqdi.

SSSR Oliy Kengashi Prezidiumining 1957-yil 11-yanvardagi Farmoni bilan sovet paxtachiligini rivojlantirishda erishilgan ulkan muvaffaqiyatlar, paxta yetishtirishda fan yutuqlari va ilgʻor tajribalardan keng foydalanilgani, yuqori hosil olish uchun paxta xomashyosidan barqaror hosil olgani uchun Tillyaboyev Abdusamad Lenin ordeni, „Oʻroq va Bolgʻa“ medali hamda Sotsialistik Mehnat Qahramoni unvoni bilan taqdirlangan.

Umrining oxirigacha Izboskan tumanidagi Stalin nomidagi (keyinchalik KPSS XX s’ezdi nomidagi kolxoz deb oʻzgartirildi) kolxoziga rahbarlik qildi. U kolxoz ishlab chiqarishining tajribali tashkilotchisi boʻlib, tuman va viloyat qishloq xoʻjaligini rivojlantirishga katta hissa qoʻshgan. Sakkizinchi (1966—1970), toʻqqizinchi (1971—1975) va oʻninchi besh yillikning birinchi yili (1976-yil) yakunlari boʻyicha yana uch marta ordenlar bilan taqdirlangan.

V—XI chaqiriqlar Oʻzbekiston SSR Oliy Kengashi deputati (1959-yildan vafotigacha), VII chaqiriq Oʻzbekiston SSR Oliy Soveti Prezidiumi aʼzosi (1967—1971), Oʻzbekiston Kompartiyasi Andijon viloyat qoʻmitasi va Izboskan tuman qoʻmitasi aʼzosi. KPSS XXIV (1971-yil) va XXV (1976-yil) qurultoylari delegati. Andijon viloyatida yashagan. 1986-yil 23-sentyabrda vafot etgan.

 Mukofotlari 
 Lenin ordeni (1957-yil, 1973-yil, 1976-yil);
 Oktyabr inqilobi ordeni (1971-yil);
 Mehnat Qizil Bayroq ordeni (1944-yil, 1946-yil);
 „Mehnat jasorati uchun“ (1965-yil).

 Manbalar 

Turkum:1911-yilda tugʻilganlar
Turkum:Kolxoz raislari
Turkum:Oʻzbekiston SSR Oliy Kengashining 5-chaqiriq deputatlari
Turkum:Oʻzbekiston SSR Oliy Sovetining 6-chaqiriq deputatlari
Turkum:Oʻzbekiston SSR Oliy Sovetining 7-chaqiriq deputatlari
Turkum:Oʻzbekiston SSR Oliy Sovetining 8-chaqiriq deputatlari
Turkum:Oʻzbekiston SSR Oliy Sovetining 9-chaqiriq deputatlari
Turkum:Oʻzbekiston SSR Oliy Sovetining 10-chaqiriq deputatlari
Turkum:Oʻzbekiston SSR Oliy Sovetining 11-chaqiriq deputatlari
Turkum:KPSS XXIV syezdi delegatlari
Turkum:KPSS XXV syezdi delegatlari